PATVIRTINTA

 Rokiškio rajono savivaldybės mero

 2024 m. balandžio 3 d.

 potvarkiu Nr. MV-175

**NEPRIKLAUSOMŲ VERTINTOJŲ GRUPĖS DARBO REGLAMENTAS**

**I SKYRIUS**

 **BENDROSIOS NUOSTATOS**

 1. Nepriklausomų vertintojų grupės (toliau – Vertintojų grupė) darbo reglamentas (toliau – Reglamentas) nustato Vertintojų grupės funkcijas, teises ir pareigas, darbo organizavimo tvarką.

 2. Vertintojų grupė savo veikloje vadovaujasi Lietuvos Respublikos įstatymais, kitais teisės aktais ir šiuo reglamentu.

 3. Vertintojų grupės darbo reglamentą ir Vertintojų grupės sudėtį potvarkiu tvirtina bei keičia Rokiškio rajono savivaldybės meras.

 4. Vertintojų grupę sudaro 6 nepriklausomi asmenys, savo kompetencijomis ir patirtimi galintys padėti Vaikų ir jaunimo socializacijos programų koordinavimo darbo grupei (toliau – Darbo grupė) įvertinti Vaikų ir jaunimo socializacijos programas.

 5. Vertintojų grupės nariai, prieš pradėdami darbą, turi užpildyti bei pasirašyti Nešališkumo deklaraciją (1 priedas) ir Konfidencialumo pasižadėjimą (2 priedas).

 6. Vertintojų grupės darbas grindžiamas kolegialiu klausimų svarstymu, teisėtumo principu, asmenine Vertintojų grupės narių atsakomybe už jos kompetencijai priskirtų klausimų sprendimą bei sprendimų priėmimo nešališkumu.

**II SKYRIUS**

**VERTINTOJŲ GRUPĖS FUNKCIJOS**

 7. Vertintojų grupės funkcijos:

 7.1. svarstyti ir vertinti Rokiškio rajono savivaldybės švietimo įstaigų, kultūros įstaigų, asociacijų, kitų juridinių asmenų, kurių nuostatuose (įstatuose) įteisinta neformaliojo švietimo veikla (toliau –teikėjai) pateiktas paraiškas dėl programų, kurių teikėjai turi kitų finansavimo šaltinių (nemokamo maitinimo, tėvų, rėmėjų ir kt.), kurie sudaro ne mažiau kaip 50 proc. visos projektui įgyvendinti reikalingos sumos;

 7.2. priimti rekomendacinio pobūdžio sprendimus dėl lėšų skyrimo pareiškėjų pateiktų paraiškų daliniam finansavimui ir teikti juos svarstyti Vaikų ir jaunimo socializacijos programų koordinavimo darbo grupei;

 7.3. teikti siūlymus dėl Reglamento ir Aprašo keitimo, papildymo.

**III SKYRIUS**

**VERTINTOJŲ GRUPĖS TEISĖS IR PAREIGOS**

 8. Vykdydama jai priskirtas funkcijas Vertintojų grupė turi teisę:

 8.1. gauti vertintojų grupės posėdžio darbotvarkę, išsakyti savo nuomonę, teikti pasiūlymus ir balsuoti priimant vertintojų grupės sprendimus;

 8.2. gauti jos veiklai reikalingą informaciją iš teikėjų, savivaldybės administracijos, kitų institucijų;

 8.3. esant reikalui kreiptis į atsakingus Švietimo ir sporto skyriaus specialistus, galinčius suteikti reikalingos informacijos nagrinėjamiems klausimams spręsti;

 9. Vertintojų grupė privalo:

 9.1. vykdyti šiame reglamente nurodytas funkcijas ir Vertintojų grupę sudariusios organizacijos nustatytas užduotis;

 9.2. neatskleisti informacijos, susijusios su nagrinėjamomis paraiškomis, jeigu jos atskleidimas prieštarauja įstatymams, gali padaryti nuostolių arba trukdo užtikrinti sąžiningą konkurenciją;

 9.3. būti nešališka, atsakinga ir laikytis etikos normų.

**IV SKYRIUS**

**VERTINTOJŲ GRUPĖS DARBO ORGANIZAVIMAS**

 10. Vertintojų grupės pagrindinė veiklos forma – posėdžiai. Vertintojų grupės posėdžiai organizuojami pagal poreikį. Vertintojų grupės sprendimai yra teisėti, kai posėdyje dalyvauja ne mažiau kaip 2/3 Vertintojų grupės narių. Esant poreikiui, gali būti organizuojama Vertintojų grupės narių apklausa raštu elektroninėmis priemonėmis.

 11. Vertintojų grupės darbą organizuoja, jam vadovauja ir posėdžiams pirmininkauja Vertintojų grupės pirmininkas, o jo nesant, – pavaduotojas. Pavaduotojas išrenkamas pirmo posėdžio metu.

 12. Vertintojų grupės pirmininkas:

 12.1. organizuoja Vertintojų grupės posėdžius ir jiems vadovauja;

 12.2. esant poreikiui paveda Vertintojų grupės nariams atlikti atitinkamas užduotis ar pateikti informaciją;

 12.3. atstovauja Vertintojų grupei.

 13. Informaciją ir dokumentus Vertintojų grupės posėdžiams rengia ir už jų saugojimą atsako Rokiškio rajono savivaldybės administracijos Švietimo ir sporto skyrius. Švietimo ir sporto skyriaus atstovas Vertintojų grupės nariams el. paštu išsiunčia kvietimą dalyvauti posėdyje, pridėdamas Vertintojų grupės posėdyje svarstytiną informaciją ir dokumentus, ne vėliau kaip prieš 2 darbo dienas iki posėdžio.

 14. Vertintojų grupės nariai sprendimus priima bendru sutarimu. Kai bendras sutarimas nepasiekiamas, sprendimas priimamas paprasta posėdyje dalyvaujančių Vertintojų grupės narių balsų dauguma. Balsams pasiskirsčius po lygiai, lemiamas yra posėdžio pirmininko balsas.

 15. Vertintojų grupės sprendimai įforminami posėdžių protokolais, kuriuos pasirašo Vertintojų grupės posėdžio pirmininkas ir Vertintojų grupės nariai.

 16. Vertintojų grupės nariai, tiesiogiai suinteresuoti svarstomu klausimu, privalo apie tai pranešti Vertintojų grupės pirmininkui ir nusišalinti. Apie tai įrašoma atitinkamame Vertintojų grupės Vertintojų grupės posėdžio protokole. Jeigu svarstomu klausimu tiesiogiai suinteresuotas Vertintojų grupės pirmininkas, jis informuoja apie tai Vertintojų grupės narius ir nusišalina.

**V SKYRIUS**

**BAIGIAMOSIOS NUOSTATOS**

 17. Vertintojų grupės finansinį, ūkinį ir materialinį aprūpinimą užtikrina Rokiškio rajono savivaldybės administracija.

 18. Vertintojų grupė atskaitinga Rokiškio rajono savivaldybės merui.

 19. Vertintojų grupės reglamentas keičiamas ar papildomas Rokiškio savivaldybės mero potvarkiu.

 20. Vertintojų grupė, vykdydama jai pavestas funkcijas, privalo laikytis Lietuvos Respublikos teisės aktų reikalavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nepriklausomų vertintojų grupės darbo reglamento 1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas ir pavardė)*

**NEŠALIŠKUMO DEKLARACIJA**

\_\_\_\_\_\_\_\_\_\_\_\_

*(Data)*

Rokiškis

Aš, būdamas Nepriklausomų vertintojų grupės

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

 *(pirmininku, pavaduotoju, nariu)*

**pasižadu:**

1. Nešališkai, vadovaudamasis visų pareiškėjų lygiateisiškumo ir skaidrumo principais, atlikti nepriklausomų vertintojų grupės

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pareigas.

 *(pirmininko, nario)*

2. Paaiškėjus bent vienai iš šių aplinkybių:

2.1. paraišką pateikus asmeniui, susijusiam su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo;

2.2. aš arba asmuo, susijęs su manimi santuokos, artimos giminystės ar svainystės ryšiais:

2.2.1. esu (yra) paraišką pateikusio juridinio asmens valdymo organų narys;

2.2.2. turiu (-i) paraišką pateikusio juridinio asmens įstatinio kapitalo dalį arba turtinį įnašą jame;

2.2.3. gaunu (-a) iš paraišką pateikusio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis šios deklaracijos 1 punkte nustatytų principų, nedelsdamas raštu pranešti apie tai mane į Nepriklausomų vertintojų grupės

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ paskyrusios organizacijos *(pirmininku, nariu)*

vadovui ir nusišalinti.

Man išaiškinta, kad asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(*Vardas, pavardė)                                                       (Parašas*

Nepriklausomų vertintojų grupės darbo reglamento 2 priedas

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(vardas ir pavardė)*

**KONFIDENCIALUMO PASIŽADĖJIMAS**

\_\_\_\_\_\_\_\_\_\_\_\_\_\_\_\_

*(Data)*

Rokiškis

Aš, būdamas Nepriklausomų vertintojų grupės

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(pirmininku, nariu)*

**pasižadu:**

1. saugoti ir tik įstatymų bei kitų teisės aktų nustatytais tikslais ir tvarka naudoti visą komisijos veikla susijusią informaciją;

2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

3. naudoti visą informaciją apie vertinimą, pateiktą medžiagą tik vertinimo tikslais ir jos neskleisti nei pareiškėjo atstovams, nei kitiems suinteresuotiems asmenims;

4. nepasilikti jokių man pateiktų dokumentų kopijų.

Man išaiškinta, kad konfidencialią informaciją sudaro priemonių duomenys ir turinys, priemonių vertinimo išvados, priemonių vertinimo rezultatų duomenys, kita informacija, susijusi su priemonių nagrinėjimu, aiškinimu, vertinimu ir palyginimu.

Esu įspėtas, kad, pažeidęs šį pasižadėjimą, turėsiu atlyginti padarytus nuostolius.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 (*Vardas, pavardė)                                                          (Parašas)*